Dodatna pojasnila

Datum objave: 11.05.2020 08:41 VPRAŠANJE

Spoštovani,



objavo: JN52/2020 bi potrebovali zapis v angleščini ali vsaj specifikacijo željenega v tem jeziku. Naši poslovni partnerji so namreč v tujini, objavljenega razpisa v tujem jeziku pa ne najdemo.



Lep pozdrav.



Interexpogroup Holding Company

040/337-364



ODGOVOR

Naročnik nima na razpolago razpisne dokumentacije v angleščini. Objavljena je le v slovenskem jeziku.







Datum objave: 11.05.2020 08:43 VPRAŠANJE

Pozdravljeni,

vezano na sklop 4.



Navedeno je, da lahko ponudnik ponudi ščit kot npr. od točno določenega proizvajalca ali enakovrednega, pri zadostitvi standardov pa navajate točno določeno NSN.



Če ponudimo enakovredni ščit drugega proizvajalca, ima v tem primeru ščit drugo NSN številko.

Prosimo, da umaknete zahtevo po NSN.





ODGOVOR

Navedena NSN številka se črta iz točke 4 "Zadostitev szandardom". Ponujeno blago mora imeti NSN številko. Ponudnik navede NSN številko ponujenega blaga.







Datum objave: 11.05.2020 09:04 VPRAŠANJE

»Ali je gasilni aparat z naslednjimi specifikacijami:



- Uporaba z eno roko, možno tudi neposredno iz torbice

- Torbica v več barvah, tudi črni

- Možnost gašenje požara na človeku

- Preprečevanje ponovnega vžiga

- Širok spekter gašenja požarov, razredi A (razne gorljive trdne snovi), B (vnetljiva snov iz molotovke) in F (v razred F spadajo tudi pnevmatike)

- Nenevaren za ljudi, okolju prijazen in ne korodira

- Mere 235 x 63,5 x 63,5, masa polnila 0,368 kg



Za razpisno dokumentacijo MORS 137/2020-ON-PSPs ustrezen?«





ODGOVOR

Gasilni aparat mora ustrezati vsem zahtevam naročnika, tudi velikosti in teži. Ponudnik mora kot je navedeno v razpisni dokumentaciji, s publikacijami proizvajalca ter tehničnimi in uporabniškimi podatki (v slovenskem ali angleškem jeziku), dokazati izpolnjevanje vseh zahtev že ob oddaji ponudbe, tudi mase celotnega aparata za katero navajate, da ni dosegljiva.



NAROČNIK SPREMINJA TOČKO 3 "TEHNIČNE ZAHTEVE", 3.1, kot sledi:

- Teža: max. 500 g

- Velikost max. 50 mm x 400 mm

- Minimalni čas delovanja: 40 s

- Torbica za gasilni aparat mora omogočati pritrditev na pas (min 50 mm). Biti mora črne barve in namensko izdelana za ponujeni gasilni aparat.

- Okolju prijazno in osebam neškodljivo gasilno sredstvo.

- Varna in učinkovita uporaba z eno roko.

- Rok uporabe: min. 5 let



Datum objave: 19.05.2020 15:38 VPRAŠANJE

Spoštovani !

Prosimo vas, če lahko iz prvega sklopa izločite čelado z vizirjem in ščitnikom vratu tilnika (kot n.pr. čelada MSA Gallet MO 5001R, model GA5011-R ali enakovredno) in zaščitno masko s torbico (kot n.pr. maska MSA Gallet 3S-H-5001 ali enakovredno).

Na trgu je nekaj intervencijskih čelad in mask, ki bi lahko ustrezale vašim zahtevam, vendar pa so ostali artikli iz sklopa (zaščita nog in rok) tako specifični, da ustreza samo Protecop zaščitna oprema. Opremo tega francoskega proizvajalca ekskluzivno distribuira slovensko podjetje, tako da ponudbe neposredno od proizvajalca ne more dobiti nihče drug. Zato prosimo, če se lahko prvi sklop razdeli.





ODGOVOR

Naročnik bo sklop 1 razdelil kot predlagano na dva dela (en del čelada in zaščitna maska, drugi del ščitniki in rokavice) ter podaljšal rok za oddajo ponudb. Popravek objave javnega naročila bo v kratkem objavljen na portalu javnih naročil. Naročnik bo objavil tudi popravek razpisne dokumentacije.







Datum objave: 26.05.2020 07:52 VPRAŠANJE

Ali naročniku ustreza tonfa s kovinsko/jekleno sredico, oblečena v nezlomljiv poliamid (nylon), dolžine 600mm, teže 600g ? Tonfa je zato praktično neuničljiva.



Lep pozdrav!



ODGOVOR

Ne. Tonfa mora biti izdelana iz enovitega materiala.



Naročnik DODAJA v sklopu 2, točki 3.1 naslednje dodatne zahteve:

Teža: od 600 700 g.

Premer: 32 mm +- 5%

Tonfa mora imeti nosilec, ki se pritrdi na pas.









Datum objave: 26.05.2020 07:53 VPRAŠANJE

Spoštovani,



naročnik navaja za sklop 4, da mora bit ščit debeline do max 4mm.



Torej lahko nekdo ponudi ščit debeline 1mm, kar bo zagotovo ceneje, vendar pa za naročnika in uporabnika ne bolje, saj 1mm ščit ne more nuditi iste zaščite kot npr. 4mm ščit. Hkrati pa v neenakopraven položaj postavlja ponudnike, ki nudijo 4mm ščit in tiste, ki nudijo tanjše ščite.



Predlagamo, da naročnik zahteva točno debelino ščita z določenim % odstopanjem



ODGOVOR

V sklopu 4, naročnik SPREMINJA peto alinejo točke 3.1 tako, da glasi: debelina: 4mm +/- 5%.







Datum objave: 26.05.2020 07:54 VPRAŠANJE

Prosimo za ustrezno korekcijo zahteve pri sklopu 1 - točka 3.2.



Notranja tkanina naj bo izdelana iz 100% bombaža in naj bo ognjevarna.



100% bombaž ni ognjevaren.



Lep pozdrav!



ODGOVOR

Pri točki 3.2: NAZIV OPREME: ŠČITNIK ZA ZGORNJI IN SPODNJI DEL NOG, VKLJUČNO Z ZAŠČITO GENITALIJ, SE SPREMENI enajsta alineja kot sledi:

Notranja tkanina mora biti ognjevarna.









Datum objave: 26.05.2020 07:55 VPRAŠANJE

Glede sklopa 3 imamo vprašanje in sicer, če je določena teža in premer tonfe?



Ali moramo s tonfo ponuditi tudi nosilec za tonfo?



ODGOVOR

Da.

Naročnik dodaja v sklopu 2, točki 3.1 naslednje dodatne zahteve:

Teža: od 600 700 g.

Premer: 32 mm +- 5%

Tonfa mora imeti nosilec, ki se pritrdi na pas.









Datum objave: 26.05.2020 07:57 VPRAŠANJE

Vprašanje SKLOP 1 - ščitniki



Ali naročniku ustreza komplet ščitnikov za celotno telo (full body armor - non ballistic) ?



Lep pozdrav!



ODGOVOR

Full body armor non balistic ni primeren za delo pripadnikov SV.







Datum objave: 26.05.2020 08:09 VPRAŠANJE

Pozdravljeni,



prosimo za pojasnila in odgovore na spodnja vprašanja.



SKLOP 1



Čelada z vizirjem in ščitnikom vratu



Točka 1.2.

ZAHTEVA: Školjka čelade mora biti izdelana iz brizganega polikarbonata, ki je odporen proti udarcem.



VPRAŠANJE: ali se lahko uporabi drugačna tehnologija izdelave in drugi materiali, ki imajo enake oz. boljše lastnosti od brizganega polikarbonata?



ODGOVOR:

Lahko. V sklopu 1, SE SPREMENI točka 1.2, prva alineja kot sledi:

Školjka čelade mora biti izdelana iz brizganega polikarbonata, ki je odporen proti udarcem ali podobnega materiala, ki omogoča enakovredno ali boljšo zaščito.





Točka 1.3.

ZAHTEVA: Snemljiv, zamenljiv in izbočen vizir

VPRAŠANJE: prosimo za pojasnilo, kateri IZBOČEN VIZIR je zahtevan, kajti naveden primer čelade MSA Gallet MO 5001R ima 2 različna vizirja



ODGOVOR:

Kot navedeno v sedmi alineji je zahtevan tisti, ki omogoča nošenje zaščitne maske.





ZAHTEVA: Notranjost čelade mora biti obložena z močnejšo oblazinjeno podlogo debeline vsaj 20 mm, ki absorbira udarce in mrežo iz karbon-kevlar materiala, ki mora biti ognjevarna.

VPRAŠANJE: ali lahko namesto karbon-kevlar materiala ponudimo drug material, z enakimi lastnostmi ognjevarnosti



ODGOVOR:

Lahko. Ob pogoju, da izpolnjuje vse ostale zahteve glede zaščite in funkcionalnosti.

V sklopu 1, SE SPREMENI točka 1.3, druga alineja kot sledi:

Notranjost čelade mora biti obložena z močnejšo oblazinjeno podlogo debeline vsaj 20 mm, ki absorbira udarce in mrežo iz karbon-kevlar ali drugega materiala, enakovrednega glede zaščite in funkcionalnosti in mora biti ognjevarna.





ZAHTEVA: Trak okoli brade mora biti črne barve, izdelan iz poliestra ter ustreza vsem velikostim glave. S sprimnimi trakovi se regulira velikost. Deli, ki so v stiku s kožo morajo biti prekriti z usnjem.

VPRAŠANJE: ali se lahko velikost regulira tudi na drugačen način (ne s sprimnimi trakovi)



Lahko. Mora pa biti brezstopenjsko nastavljiv.

V sklopu 1, SE SPREMENI točka 1.3, šesta alineja kot sledi:

Trak okoli brade mora biti črne barve, izdelan iz poliestra, mora ustrezati vsem velikostim glave. Velikost se regulira s sprimnimi trakovi ali na drug brezstopenjski način. Deli, ki so v stiku s kožo morajo biti prekriti z usnjem.





ZAHTEVA: Čelada mora imeti vgrajeni najmanj dve zunanji membrani za izboljšanje slišnosti in tri membrane na zadnjem delu čelade, ki omogočajo kroženje zraka.

VPRAŠANJE: ali je zadovoljivo, če ponudimo čelado brez membran, saj je ponujena čelada oblikovana tako, da omogoča izboljšano slišnost in kroženje zraka



ODGOVOR:

Lahko, če nudi enakovredno ali boljšo rešitev s katero se ne zmanjša površina zaščite glave.

V sklopu 1, SE SPREMENI točka 1.3, osma alineja kot sledi:

Čelada mora imeti vgrajeni najmanj dve zunanji membrani za izboljšanje slišnosti in tri membrane na zadnjem delu čelade, ki omogočajo kroženje zraka ali drugo enakovredno oz. boljšo rešitev s katero pa se ne zmanjša površina zaščite glave.





Ščitniki za zaščito telesa (trup/torzu, roke in noge) ter rokavice



Točka 2.1

Iz teksta ni jasno razvidno, katere dele telesa morajo ščitniki ščititi, kajti na vrhu strani 15 ščitnik trupa ni naveden, na strani 19 pa je.

Prosim za navedbo, katere dele telesa morajo ščitniki zaščititi.



ODGOVOR:

Ščitniki morajo ščititi ramena, zgornji in spodnji del rok, nog ter genitalije. Trup se črta iz zahtev.



Pri točki 3.1: ZAŠČITA RAMEN IN ROK, SE SPREMENI DODA enajsta alineja kot sledi:

Oba ramenska ščitnika (L in D) morata biti med seboj povezana z mrežico, ki ne ovira namestitve taktično zaščitnega jopiča SV.





Točka 3.2. (str.21)

ZAHTEVA: Notranja tkanina naj bo izdelana iz 100% bombaža in naj bo ognjevarna.

VPRAŠANJE: normalno bombaž ni ognjevaren, temveč gori. Da bi dosegli željeno zaščito, bi bilo potrebno uporabiti bombaž s težkimi kemikalijami, kateri pa postane nevaren in lahko izzove razne kožne bolezni. Ali lahko ponudimo alternativno rešitev, katera je ognjevarna in udobna za nošenje?



ODGOVOR:

Pri točki 3.2: NAZIV OPREME: ŠČITNIK ZA ZGORNJI IN SPODNJI DEL NOG, VKLJUČNO Z ZAŠČITO GENITALIJ, SE SPREMENI enajsta alineja kot sledi:

Notranja tkanina mora biti ognjevarna.





SKLOP 3: Gasilni aparat s torbico



Točka 3.1

Zahteva: Minimalni čas delovanja: 40 s



menimo, da je bolj pomembna učinkovitost, kot pa čas praznjenja. Naročnik nikjer ne navaja stopnjo učinkovitosti gasilnega aparata. Vsak aparat, katerega uporaba je namenjena za gašenje požara, je testiran v ustreznem laboratoriju po njegovi učinkovitosti. Kar pomeni, koliko pogasi in ne v kolikšnem času. Aparat, ki v krajšem času pogasi več, je boljši. Iz tega razloga je zahtevo po minimalnem času delovanja nelogična. Ker naj bi se aparat uporabljal tudi za morebitno gašenje ljudi, je vsekakor pomembno, da se ga pogasi prej kot v 40 sek ali več. Torej, da je aparat učinkovitejši. Kar pa se lahko dokaže s tem, da je aparat prestal ustrezne teste, ki dokazujejo njegovo učinkovitost v posameznem razredu gašenja (ABCF).



Na podlagi zgornjih dejstev naročniku predlagamo, da omenjeno zahtevo po minimalnem času delovanja umakne ali pa jo nadomesti z zahtevo po učinkovitosti.



ODGOVOR:

Naročnik SPREMINJA točko 3. »TEHNIČNE ZAHTEVE«, 3.1, tako, da se črta zahteva po minimalnem času delovanja.





Točka 6

Zahteva: Dokazilo, da se lahko uporablja tudi za gašenje goreče osebe.



Opravili smo več kontaktov z ustreznimi organi, ki bi načeloma lahko podalo tako dokazilo, vendar nihče ni verodostojen niti nima izbrane podlage, na kateri bi lahko tako dokazilo izdal. Takega dokazila do sedaj še niso izdali. Res je, da je gasilno sredstvo okolju prijazno in ni škodljivo človeku, a njegova namembnost ne more biti uporaba za gašenje goreče osebe. Aerosol se uporablja za gašenje požarov tip ABCF.



Iz tega razloga naročniku predlagamo, da zahtevo po tovrstnem dokazilu umakne. Lahko pa se nadomesti z dokazilom, da je aerosol okolju prijazen in neškodljiv in nestrupen za človeka.



ODGOVOR:

V sklopu 3:GASILNI APARAT S TORBICO SE SPREMENI 6. točka tako, da se črta druga alineja.





SKLOP 4: Ščit za vzdrževanje JRM



Točka 3.1

Navedba: Mere: 600 x 1200 mm -/+ 3%



VPRAŠANJE: ali lahko ponudimo tudi ščit dimenzij 600x1000 mm?



Najlepša hvala



ODGOVOR:

Naročnik ne spreminja zahteve, ker bi s tem zmanjšal površino zaščitnega polja za uporabnika.





Naročnik bo v kratkem objavil čistopis razpisne dokumentacije v kateri bodo upoštevani vsi odgovori na vprašanja odgovorjena do 26. 5. 2020.







Datum objave: 02.06.2020 13:48 VPRAŠANJE

Ali je ustrezna tonfa iz polipropilena teže ca. 450g, zahtevam po teži med 600-700g namreč ustrezajo tonfe iz polikarbonata.



Lep pozdrav!



ODGOVOR

Ne. Teža tonfe mora biti med 600 700 g.



Naročnik SPREMINJA v sklopu 2, točki 3.1. prvo alinejo z naslednjim besedilom:



Gumijevka/tonfa naj bo izdelana iz 100% polikarbonata.









